Crete, W. — Aptera — 197 BC
Region: Aegean Islands, incl. Crete (IG XI-[XIII]) — Crete 

εδοξεν [ται] βουλαι και τωι δ[αμωι ----- ειπε] επειδη ο βασιλευς ατταλος φιλος [υπαρχων δια προ]γονων προνοιαν ποηται περι τω κοιν[ω των κρηταιεων] και ιδιαι τας των απταραιων πολιος και τοις [παραγι]νομενοις ποτ αυτον ταμ πασαν φιλανθρωπιαν ενδ[ει]κνυται δεδοχθαι ται βωλαι και τωι δαμωι στεφανωσ[αι] βασιλεα ατταλον εικονι χαλκεαι τελειαι ειτε κα [βω]ληται πεζον ειτε κα εφ ιππω. και αι κα προαιρηται καρυχθημεν εν τινι των αγωνων των στεφανιτων επιμ[ε]λες γενεσθω τοις κοσμοις οπως καρυχθη ημεν δε αυτ[ωι] και προεδριαν και ασυλιαν και ατελειαν και ασφαλειαν και π[ο]λεμω και ειρηνας και εν πολι και εν τοις λιμενοις και ξενολο[γ]ησθαι και ορμιζεσθαι και αυτωι και τοις εκγονοις και τα λοιπα υ[π]αρχειν οσα και τοις αλλοις ευεργεταις.